
Nr.369/08.05.2015                                                                                    Aprobat,
                                                                               Primar
                                                                                 NicolaeRobu


REFERAT
privind modificarea și completarea HCLMT nr. 17/23.01.2015 privind Planul de lucrări de interes local pentru repartizarea orelor de muncă prestate de beneficiarii de ajutor social din Municipiul Timişoara, pentru anul 2015

Având în vedere adresa Autorității Naționale pentru Protecția Drepturilor  Copilului și Adopției cu nr.A/SJC/AMȚ/587,942/10.03.2015 înregistrată la Serviciul pentru Protecția Copilului și Familiei Timișoara prin care s-a comunicat faptul că, pentru aplicarea prevederilor art.67 alin3 din Legea nr.272/2004, legiuitorul a avut în vedere corelarea cu prevederile Legii nr.416/2001 privind venitul minim garantat, cu modificările și completările ulterioare.
La ART. 67 din Legea nr.272/2004 privind protecția și promovarea drepturilor copilului, republicată, se prevede:” (1) Comisia pentru protecţia copilului sau, după caz, instanţa care a dispus plasamentul copilului în condiţiile prezentei legi va stabili, dacă este cazul, şi cuantumul contribuţiei lunare a părinţilor la întreţinerea acestuia, în condiţiile stabilite de Codul civil. Sumele astfel încasate se constituie venit la bugetul judeţului, respectiv la cel al sectorului municipiului Bucureşti, de unde provine copilul.
(2) Dacă plata contribuţiei la întreţinerea copilului nu este posibilă, instanţa obligă părintele apt de muncă să presteze între 20 şi 40 de ore lunar pentru fiecare copil, acţiuni sau lucrări de interes local, pe durata aplicării măsurii de protecţie specială, pe raza administrativ-teritorială în care are domiciliul sau reşedinţa.
    (3) Acţiunile şi lucrările prevăzute la alin. (2) sunt incluse în planul de acţiuni sau lucrări de interes local, întocmit conform dispoziţiilor legale în vigoare.

Conform Art. 118 din Legea nr.272/2004 privind protecția și promovarea drepturilor copilului, republicată,: 
”(1) Serviciile publice de asistenţă socială organizate la nivelul municipiilor şi oraşelor, precum şi persoanele cu atribuţii de asistenţă socială din aparatul propriu al consiliilor locale comunale îndeplinesc în domeniul protecţiei copilului următoarele atribuţii:
k) urmăresc punerea în aplicare a hotărârilor comisiei pentru protecţia copilului/instanţei de tutelă referitoare la prestarea acţiunilor sau lucrărilor de interes local, prevăzute la art. 67 alin. (2).”
[bookmark: _GoBack]Conform art. 6 alin. (7) din Legea nr. 416/2001 privind venitul minim garantat: ”Planul de acţiuni sau de lucrări se aprobă anual prin hotărâre a consiliului local. În funcţie de solicitările venite din partea instituţiilor partenere în organizarea şi evidenţa orelor de muncă, planul de acţiuni sau de lucrări de interes local poate fi actualizat pe parcursul anului şi aprobat prin hotărâre a consiliului local.” 
Până în prezent efectuarea orelor de muncă s-a făcut în baza planului de acțiuni sau lucrări anexă la HCLMT nr. 17/23.01.215.
           Serviciul pentru Protecția Copilului și Familiei Timișoara din cadrul Direcției de Asistență Socială Comunitară va colabora cu S.C. Horticultura S.A. şi cu S.C. Pieţe S.A care vor asigura instructajul privind normele de tehnică a securităţii muncii, vor ţine evidenţa efectuării acestor ore şi vor întocmi pontajul.
           Planul de acţiuni şi lucrări de interes local a fost întocmit în colaborare cu S.C. Horticultura S.A. şi cu S.C. Pieţe S.A şi este prezentat în anexă. 
           Având în vedere cele expuse, în baza prevederilor art. 6 alin. (7) din Legea 416/2001 privind venitul minim garantat coroborat cu art. 36 alin. (2) lit. d) si alin.(6) lit. a) pct.2 din Legea nr. 215/2001 privind administraţia publică locală și art. 67 din Legea nr.272/2004 privind protecția și promovarea drepturilor copilului,

PROPUNEM :

Aprobarea modificării și completării art. 1 al H.C.L.M.T. nr. 17/23.01.2015, care va avea următorul conținut: ”Se aprobă Planul de lucrări de interes local pentru repartizarea orelor de muncă prestate de beneficiarii de ajutor social din Municipiul Timișoara și de părinții care nu contribuie la întreținerea copilului aflat în plasament din Municipiul Timişoara, pentru anul 2015, conform anexei.” 

